|  |
| --- |
| **Objekta higiēniskais novērtējums** |
| Daugavpilī |

|  |
| --- |
| 16.08.2022 |

|  |
| --- |
| 1. **Objekta nosaukums:** Diennakts nometne “OASIS Vasara 2022” |
| 1. **Objekta īpašnieks:** Nometnes organizētāja juridiskā persona: Biedrība “OASIS Latvija”, reģ. Nr. 40008257283, Ceriņi, Bebrene, Bebrenes pagasts, Augšdaugavas novads |
| 1. **Objekta adrese:** Pļaviņu novada ģimnāzijas Odzienas filiāle, „Skola”, Vietalvas pagasts, Aizkraukles novads, LV – 5109 |
| 1. **Novērtēšanu veica:** 05.07.2022. Sabiedrības veselības departamenta Latgales kontroles nodaļas vides veselības analītiķe Evija Lāce |
| 1. **Novērtēšanā piedalījās:** tehniskais darbinieks Dace Priede |
| Konstatēts:  **6.1. Vispārīgās ziņas par objektu/ objekta raksturojums**  Dokumenta sagatavošana veikta, pamatojoties uz nometnes vadītājas Kristīnes Jevsejevas (nometņu vadītāja apliecības Nr. 025-00031, derīga līdz 23.04.2026.) pieteikumu, lai novērtētu telpu gatavību nometnes darbības uzsākšanai. Paredzēta diennakts, atvērta nometne telpās, maksimālais dalībnieku skaits līdz 80, vecumā no 14 līdz 18 gadiem. Bērnus uzraudzīs 1 darbinieks uz 10 nometnes dalībniekiem. Ēdināšanu nodrošinās 4 reizes dienā, skolas ēdnīcā. Medicīnisko palīdzību nodrošinās uz savstarpējās vienošanās pamatu ārstniecības persona Maija Kalniņa.  Nometnes programmas īstenošanai tiks izmantotas šādas telpas: Pļaviņu novada ģimnāzijas Odzienas filiāles astoņas mācību klases telpas nodarbībām un nakšņošanai 1., 2 stāvā, aktu zāle, sanitārās telpas, sporta zāle un ģērbtuves ar dušām, ēdnīca. Nometnes dalībnieki nakšņos uz matračiem klases telpās. Nometnes dalībnieki ņems līdzi savus matračus, gultas piederumus un gultasveļu. Viena klases telpa nodrošināta izolatora vajadzībām.  Nometnes dalībniekiem pie sporta zāles pieejamas divas ģērbtuves ar tualetes telpu (1 klozetpods katrā) un dušas telpu, zēniem un meitenēm atsevišķi. Katras ģērbtuves dušas telpās atrodas 2 dušas ierīces. Skolas ēkā 1. stāvā zēnu tualetes telpā atrodas 1 roku mazgātne, 2 pisuāri, 2 tualetes kabīnes ar klozetpodu, 2. stāvā meiteņu tualetes telpā atrodas 1 roku mazgātne un 3 tualetes kabīnes ar klozetpodu. Darbiniekiem skolā ir atsevišķa tualetes telpa ar vienu klozetpodu un roku mazgātni. Pie skolas ēdamzāles atrodas četras roku mazgātnes, tualetes telpa ar vienu klozetpodu un roku mazgātni.  Telpu uzkopšanas inventārs ir marķēts un nokomplektēts. Tualetes uzkopšanas inventāru uzglabā atsevišķi. Tualetes telpas tiek uzkoptas ar atbilstošiem dezinfekcijas līdzekļiem, kas tiek pagatavoti un lietoti atbilstoši ražotāja lietošanas instrukcijai. Darbinieki, kas veic telpu mitro uzkopšanu, informēti, ka telpās jāveic regulāru uzkopšanu vismaz divas reizes dienā, tualetes telpās vismaz reizi 3 stundās.  Ir iespēja organizēt bērnu pieņemšanu un nodošanu vecākiem pie Nometnes teritorijā, ievērojot 2 m distanci. Visām sanitārajām ierīcēm nodrošināts aukstais, karstais ūdens. Roku nosusināšanai paredzēti vienreizējās lietošanas papīra dvieļi vai elektriskie roku žāvētāji. Darbiniekiem un nometņu dalībniekiem pie ieejas nodrošināti atbilstoši roku dezinfekcijas līdzekļi. Izlietotos individuālos aizsardzības līdzekļu savāks speciāli marķētos dubultos atkritumu maisos, kurus paredzēts ievietot konteinerā, kas paredzēts nešķirotiem atkritumiem. Nometnes telpas ir piemērotas nometnes vajadzībām un ir nodrošinātas nepieciešamās telpu grupas (guļamtelpas, kultūras un atpūtas telpas, nodarbību telpas, sadzīves telpas, sanitārās telpas).  **6.2. Iekštelpu virsmu apdare**  Telpu apdare ir atbilstoša telpu funkcijai: sanitārās telpas flīzētas, pārējās telpās sienas krāsotas un lamināta, linoleja segums grīdām. Grīdas segumi ir bez bojājumiem. Telpas ir tīras un darba kārtībā.  **6.3. Apgaismojums**  Telpās ir nodrošināts dabīgais un mākslīgais apgaismojums. Vizuāli vērtējot, apgaismojums pietiekošs. Logiem uzstādītās saules aizsargierīces.  **6.4. Siltumapgāde**  Autonoma, blakus esošā katlu māja, kurināmais kokskaidas granulas.  **6.5. Gaisa apmaiņa**  Telpās nodrošināta dabīgā un pieplūdes, nosūces vēdināšana, sanitārajās telpās piespiedu nosūces. Telpās ir atverami logi.  **6.6. Ūdens apgāde**  Ūdensapgāde no skolai piederošā urbuma. SIA „Pļaviņu komunālie pakalpojumi” veic dzeramā ūdens kvalitātes monitoringu atbilstoši saskaņotajai dzeramā ūdens kārtējā monitoringa programmai. Dzeramā ūdens kvalitāte novērtēta pēc Pārtikas drošības, dzīvnieku veselības un vides zinātniskā institūta BIOR dzeramā ūdens testēšanas pārskatu PV-2022-P-366563.01 (25.04.20222.) rezultātiem un tā atbilst Ministru kabineta 14.11.2017. noteikumu Nr. 671 „Dzeramā ūdens obligātās nekaitīguma kvalitātes prasības, monitoringa un kontroles kārtība” prasībām. Karsto ūdeni nodrošina no katlu mājas.  **6.7. Kanalizācijas sistēma**  Centralizēta, pieslēgums Odzienas ciema tīkliem.  **6.8. Teritorijas labiekārtošana**  Ir organizēta sadzīves atkritumu vākšana. Teritorija sakopta, zāle nopļauta.  **6.9. Vides pieejamība**  Netiek vērtēts.  **6.10.Riska faktoru novērtēšana un cita informācija**  Telpas uzkops skolas personāls. Uzkopšanas inventārs ir marķēts, nokomplektēts. Nodrošināti dezinfekcijas līdzekļi, kas satur 70 % etanolu. Atgādinām, ka Nometnes laikā peldēšana pieļaujama tikai drošās peldvietās un dienas gaismā. Peldēšanu organizē peldvietās, kas iekļautas valsts monitoringa programmā, vai kurās pirms nometnes darbības uzsākšanas ir veikta peldvietas ūdens kvalitātes pārbaude. |
| 7. **Slēdziens**  Objekts „Diennakts nometne “OASIS Vasara 2022””, „Skola”, Pļaviņu novada ģimnāzijas Odzienas filiāle, Vietalvas pagastā, Aizkraukles novadā, atbilst higiēnas prasībām un ir gatavs uzsākt darbību. |
| 1. **Rekomendējamie pasākumi**   Nodrošināt Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi.  2. Nometņu darbības laikā ievērot 07.04.2022. aktualizētās vadlīnijas „Vadlīnijas piesardzības pasākumiem bērnu nometņu organizētājiem”.  3. Stingri ievērot normatīvo aktu prasības atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 „Epidemioloģiskās drošības pasākumi Covid-19 infekcijas izplatības ierobežošanai”).  4. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.  5. Nedrīkst pieļaut nepiederošu personu uzturēšanos nometnes teritorijā.  6. Ja vasarā – peldsezonas laikā, nometnes darbības vietā ir paredzēta nometnes dalībnieku  peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

Sabiedrības veselības departamenta

Latgales kontroles nodaļas vadītāja Ludmila Vainiņa

Evija Lāce, tālrunis 65231104,

evija.lāce@vi.gov.lv